वार्षिकोत्सव में नन्हें बच्चों ने दिखाया दमखम
शिवगंज| माधवविद्या मंदिर माध्यमिक विद्यालय शिवगंज का वार्षिकोत्सव पुष्पाजंलि कार्यक्रम नगर पालिकाध्यक्ष कंचन सोलंकी के मुख्य आतिथ्य एवं राजकीय उच्च माध्यमिक विद्यालय के प्रधानाचार्य मोहनलाल सोनी की अध्यक्षता में आयोजित किया गया। जबकि भाजपा के पूर्व जिलाध्यक्ष कमलेश दवे, अनाज किराणा व्यापार संघ अध्यक्ष प्रकाश कुमावत, अंसी देवी, छगन परिहार ने विशिष्ट अतिथि के रूप में भाग लिया। कार्यक्रम में विद्यालय के छात्र-छात्राओं ने एक से बढ़कर एक गीत, नृत्य नाटक की प्रस्तुति देकर श्रोताओं को मोहित कर दिया। इस अवसर पर विद्यालय की विभिन्न गतिविधियों में प्रथम, द्वितीय तृतीय स्थान पर रहने वाले विद्यार्थियों को पारितोषिक प्रदान कर सम्मानित किया गया। समारोह में महावीर इंटरनेशनल के अध्यक्ष महेंद्र गहलोत, अनिल जैन, हिम्मत भाटी और मुकूटलाल अरोड़ा समेत अभिभावक उपस्थित थे। मंच संचालन भूमिका खंडेलवाल प्रमोद दवे ने किया। अंत में विद्यालय के निदेशक माधव दत्त दवे ने सभी जनों का आभार जताया।
hin_Deva hin_Deva